b'\n_START_ARTICLE_\nDagmar de Dinamarca\n_START_SECTION_\nNaixement i fam\xc3\xadlia\n_START_PARAGRAPH_\nLa quarta filla del rei Cristi\xc3\xa0 IX de Dinamarca i de la princesa Llu\xc3\xafsa de Hessen-Kassel rebre en n\xc3\xa9ixer el nom de "Maria Sofia Frederica Dagmar" per la seva tia-\xc3\xa0via, Maria Sofia Frederica de Hessen-Kassel, reina v\xc3\xaddua de Frederic VI de Dinamarca. _NEWLINE_El seu pare aviat es va convertir en hereu del tron d\'aquest pa\xc3\xads, sobretot en base dels drets de successi\xc3\xb3 de la seva esposa, besn\xc3\xa9ta per l\xc3\xadnia femenina de Frederic V, Rei dan\xc3\xa8s. El seu pare (al qual a causa dels matrimonis brillants dels fills, va ser conegut com el sogre d\'Europa) va advenir com a Rei de Dinamarca, sis dies despr\xc3\xa9s del seu matrimoni i gr\xc3\xa0cies al fet que l\'anterior rei Frederic VII de Dinamarca no havia tingut descend\xc3\xa8ncia._NEWLINE_El Tsar Alexandre II de R\xc3\xbassia va elegir Dagmar, com a futura esposa per al seu fill Nicol\xc3\xa1s Aleksandrovitx Romanov, per\xc3\xb2 el jove va morir de meningitis el mar\xc3\xa7 del 1865. La major part de la seva vida, seria coneguda com a Maria Hessen-Darmstadt (en rus \xd0\x9c\xd0\xb0\xd1\x80\xd0\xb8\xd1\x8f \xd0\xa4\xd1\x91\xd0\xb4\xd0\xbe\xd1\x80\xd0\xbe\xd0\xb2\xd0\xbd\xd0\xb0), nom que va prendre en convertir-se a la fe ortodoxa immediatament abans del seu matrimoni amb el futur tsar, el t\xc3\xadtol d\'hereu va passar al seu germ\xc3\xa0, el futur Alexandre III de R\xc3\xbassia i amb ell, la princesa Dagmar. _NEWLINE_L\'1 octubre 1866 Dagmar partia cap a R\xc3\xbassia, per casar-se amb Alexandre el dia 9 de novembre, va ser afectuosament rebuda a Kronstadt per Alexandre II de R\xc3\xbassia i tota la seva fam\xc3\xadlia. Dagmar es va convertir a la fe ortodoxa, va passar a anomenar-se Maria Fi\xc3\xb3dorovna i va rebre el t\xc3\xadtol de Molt Creient Gran Duquessa de R\xc3\xbassia._NEWLINE_La Gran Duquessa era bonica i popular. Immediatament va estudiar l\'idioma i els costums russos, i rarament interferia en la pol\xc3\xadtica, preferint dedicar el seu temps i energies a la seva fam\xc3\xadlia i institucions ben\xc3\xa8fiques. La seva \xc3\xbanica aversi\xc3\xb3 va ser cap a la mil\xc3\xadcia alemanya, a causa de l\'annexi\xc3\xb3 de territoris danesos despr\xc3\xa9s de la Guerra dels Ducats._NEWLINE_El 13 de mar\xc3\xa7 de 1881, Alexandre II, va morir assassinat i el seu fill va succeir-lo en el tron de R\xc3\xbassia com Alexandre III. El poble no estava del tot content amb el nou emperador per\xc3\xb2 adoraven a la seva nova Emperadriu. _NEWLINE_L\'Hereu al tron de R\xc3\xbassia, Nicolau (futur Nicolau II, estava enamorat de la princesa Alexandra de Hessen-Darmstadt, per\xc3\xb2 tant Alexandre com Maria reprovaven aquesta uni\xc3\xb3._NEWLINE_L\'1 de novembre de 1894, Alexandre III va morir als 49 anys, a Livadia, R\xc3\xbassia. Abans de morir, Alexandre li va donar perm\xc3\xads a Nicolau perqu\xc3\xa8 es cas\xc3\xa9s amb Alix (Alexandra de Hessen-Darmstadt). Dagmar tenia gran influ\xc3\xa8ncia en la Fam\xc3\xadlia dels Romanov i va ser elogiada pel seu tacte i habilitat diplom\xc3\xa0tica. No obstant aix\xc3\xb2, no va portar una bona relaci\xc3\xb3 amb la seva nora, l\'ara anomenada Alexandra Hessen-Darmstadt. El novembre de 1894, Maria es va traslladar al Palau d\'\xc3\x81nichkov, a Sant Petersburg, on va romandre fins al comen\xc3\xa7ament de la revoluci\xc3\xb3 el mar\xc3\xa7 de 1917. Despr\xc3\xa9s de l\'esclat revolucionari, Maria es va traslladar a K\xc3\xadev, on va treballar per a la Creu Roja. Quan la seva vida va comen\xc3\xa7ar a c\xc3\xb3rrer perill, va haver de viatjar a Crimea. All\xc3\xa0 va rebre la informaci\xc3\xb3 que la fam\xc3\xadlia imperial, Nicolau, Alexandra, les seves filles (Olga, Tatiana, Maria i Anastasia) i el seu fill (Alexei Nicol\xc3\xa1yevich) havien estat executats pels bolxevics, per\xc3\xb2 va rebutjar l\'informe dient que era nom\xc3\xa9s un rumor. Fins al seu \xc3\xbaltim dia de vida, es va aferrar amb vehem\xc3\xa8ncia a la idea que havien escapat dels bolxevics. La veritat era massa dolorosa de suportar._NEWLINE_Malgrat l\'enderrocament de la monarquia (el 1917), l\'emperadriu Maria al principi va rebutjar deixar R\xc3\xbassia, fins que el 1919, conven\xc3\xa7uda per la seva germana Alexandra, va marxar a contracor cap a Londres en el vaixell de guerra HMS Marlborough, que el seu nebot Jordi V havia disposat per a ella. Finalment va tornar a la seva Dinamarca natal, escollint com casa Hvid\xc3\xb8re, el seu antic xalet de vacances a prop de Copenhaguen. _NEWLINE_Maria va morir el 13 d\'octubre de 1928 al Palau Hvid\xc3\xb8re._NEWLINE_Pel\xc2\xb7l\xc3\xadcules i obres a part, Maria Fi\xc3\xb3dorovna mai va con\xc3\xa8ixer Anna Anderson (la dona que afirmava ser la seva n\xc3\xa9ta Anastasia), al final de la seva vida, ella va rebutjar recon\xc3\xa8ixer que la matan\xc3\xa7a del seu fill, nora, i n\xc3\xa9ts alguna vegada havia passat.\n_START_SECTION_\nVida p\xc3\xbablica\n_START_PARAGRAPH_\nIntervingu\xc3\xa9 escassament en pol\xc3\xadtica. La seva vida p\xc3\xbablica fou orientada cap a les obres ben\xc3\xa8fiques, la vessant social de la seva posici\xc3\xb3 p\xc3\xbablica i sobretot a la fam\xc3\xadlia de la qual era una gran devota. \xc3\x9anicament inspira en el seu esp\xc3\xb2s un sentiment antialemany bastant potent que ella havia heretat del conflicte de l\'anomenada Guerra dels Ducats de (1864) que enfront\xc3\xa0 Pr\xc3\xbassia i Dinamarca i per la qual aquesta perd\xc3\xa9 els ducats de Schleswig i de Holstein._NEWLINE_Despr\xc3\xa9s de la caiguda de la Monarquia l\'any 1917 rebutj\xc3\xa0 abandonar R\xc3\xbassia i es refugi\xc3\xa0 amb la seva filla menor a la pen\xc3\xadnsula de Crimea on la revoluci\xc3\xb3 no havia triomfat. Malgrat tot, l\'any 1919 hagu\xc3\xa9 d\'abandonar R\xc3\xbassia a bord de la nau militar brit\xc3\xa0nic HMS Malborough enviada amb urg\xc3\xa8ncia pel nebot de la tsarina, el rei Jordi V del Regne Unit._NEWLINE_Despr\xc3\xa9s de passar uns mesos a Londres amb la seva germana la reina Alexandra de Dinamarca s\'instal\xc2\xb7l\xc3\xa0 a Dinamarca elegint com a casa l\'antiga vil\xc2\xb7la pr\xc3\xb2xima a Copenhaguen on s\'allotjava durant les seves estades a la ciutat, la vil\xc2\xb7la de Hvid\xc3\xb8re. Privada de qualsevol renda russa arran de la Revoluci\xc3\xb3 la seva hisenda es deterior\xc3\xa0 profundament i \xc3\xbanicament fou gr\xc3\xa0cies al vitalici concedit pel rei Jordi V del Regne Unit de 50.000 lliures esterlines anuals que la tsarina pogu\xc3\xa9 sobreviure._NEWLINE_Dagmar mai acced\xc3\xad a con\xc3\xa8ixer a la senyoreta Andersen que deia ser la seva n\xc3\xa9ta, la gran duquessa Anast\xc3\xa0sia de R\xc3\xbassia. L\'any 1928 mor\xc3\xad a Dinamarca i fou enterrada en funerals d\'estat a la catedral de Roskilde.\n_START_SECTION_\nEnterrament definitiu\n_START_PARAGRAPH_\nEn el seu testament, l\'emperadriu va expressar la seva voluntat de ser sepultada amb el seu marit i, el juny del 2001, la casa reial danesa va autoritzar l\'exhumaci\xc3\xb3 de les restes del cementiri de la catedral de Roskilde, a Copenhaguen, per al seu trasllat a Sant Petersburg._NEWLINE_L\'any 2005, els governs de R\xc3\xbassia i Dinamarca, van acordar que les restes de l\'Emperadriu podien ser enterrats a Sant Petersburg, com va ser el seu desig. _NEWLINE_Finalment, el 28 de setembre de 2006, les seves restes van ser enterrades al costat dels del seu marit a la Catedral de Pere i Pau de Sant Petersburg, dins el complex de la Fortalesa de Sant Pere i Sant Pau, gaireb\xc3\xa9 78 anys despr\xc3\xa9s de la seva mort. _NEWLINE_Aquesta fortalesa alberga el Pante\xc3\xb3 dels Romanov, la dinastia imperial que va governar a R\xc3\xbassia durant m\xc3\xa9s de tres segles: des de 1613 fins a l\'octubre de 1917, quan va ser enderrocada del tron durant la revoluci\xc3\xb3 bolxevic. _NEWLINE_D\'acord amb una disposici\xc3\xb3 del president rus, Vlad\xc3\xadmir Putin sobre els funerals de Maria Hessen-Darmstadt, signada l\'octubre de 2004, va ser creat un comit\xc3\xa8 governamental responsable de la sepultura de les restes de l\'Emperadriu, encap\xc3\xa7alat pel ministre rus de Cultura, Aleksandr Sokolov.\n_START_SECTION_\nUn tema diplom\xc3\xa0tic\n_START_PARAGRAPH_\nEl setembre de 2006, les restes de la Zarina s\xc3\xb3n transportades en un vaixell que va salpar de Copenhaguen i que demorar\xc3\xa0 tres dies en arribar a Sant Petersburg. _NEWLINE_Abans que part\xc3\xads el vaixell, els descendents de l\'Emperadriu van realitzar un servei f\xc3\xbanebre a la catedral de Roskilde, a l\'oest de Copenhaguen, en qu\xc3\xa8 van ser acompanyats per membres de la reialesa danesa. _NEWLINE_El 2002 el president de R\xc3\xbassia, Vlad\xc3\xadmir Putin, li va demanar a la Reina Margarida II de Dinamarca que torn\xc3\xa9s el cos de la Zarina. _NEWLINE_Les negociacions es van estancar quan el govern dan\xc3\xa8s es va negar a extradir a un rebel txetx\xc3\xa8, la qual cosa va fer que Putin cancel\xc2\xb7l\xc3\xa9s un viatge a Dinamarca. _NEWLINE_Despr\xc3\xa9s les relacions van millorar i, 140 anys despr\xc3\xa9s de marxar per primera vegada cap a R\xc3\xbassia per casar-se amb Alexandre III, la Zarina va poder emprendre el seu \xc3\xbaltim viatge._NEWLINE_A Dinamarca la tsarina era popularment coneguda com l\'old icon; \xc3\xa9s a dir, com la vella icona en refer\xc3\xa8ncia a tot all\xc3\xb2 que pels danesos representava.'